**Mór Városi Önkormányzat Képviselő-testületének**

**241/2024. (VII.15.) határozata**

**vis maior támogatás igénylése tárgyában**

Mór Városi Önkormányzat Képviselő-testülete jóváhagyja a Mór 4262/6/A hrsz-ú Wekerle Sándor Szabadidő Központ épületében (8060 Mór, Táncsics M. u. 25.) keletkezett viharkárok következményeként a további károsodás megelőzése érdekében elrendelt védekezés kiadásainak támogatására a vis maior támogatás felhasználásának részletes szabályairól szóló 9/2011. (II.15.) Korm. rendelet alapján vis maior pályázat 2024. július 5-én történt benyújtását.

**A káresemény forrásösszetétele:**

|  |  |  |
| --- | --- | --- |
| **Megnevezés** |  |  |
| Saját forrás (biztosítási összeg nélkül) | bruttó 320.040 Ft | 30 % |
| Biztosító kártérítése | 0 Ft | 0 |
| Egyéb forrás | 0 Ft | 0 |
| **Vis maior igény** | **bruttó 746.760 Ft** | **70 %** |
| **Források összesen** | **bruttó 1.066.800 Ft** | **100 %** |

A védekezés összköltsége bruttó 1.066.800 Ft, melynek fedezetét az önkormányzat részben tudja biztosítani.

A káreseményhez kapcsolódóan Mór Városi Önkormányzat nem rendelkezik biztosítással.

Mór Városi Önkormányzat a sporttal kapcsolatos feladatai körében a sporttal kapcsolatos önkormányzati feladatokról és sporttámogatásról szóló 27/2015. (VI.30.) önkormányzati rendelete alapján biztosítja a szabadidőközponti sportcsarnoknak, uszodának és tanmedencének helyet adó Wekerle Sándor Szabadidő Központ épület rendelkezésre állását a helyi szabadidős sporttevékenység és versenysport folytatásához városi sportlétesítményként, melyet saját gazdasági társasága, a Móri Szabadidőközpont Kft. útján üzemeltet. Ezt a feladatát más, a tulajdonában lévő épületben nem tudja ellátni.

A kár nem Mór Városi Önkormányzat tulajdonában lévő épületben keletkezett, ezért Mór Városi Önkormányzat nem vállalja értékkövető biztosítás megkötését, valamint a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását. A helyreállítás az ingatlantulajdonos Móri Szabadidőközpont Kft. feladata.

Az Önkormányzatot terhelő szükséges fedezet, a védekezési munkák bruttó 1.066.800 Ft költségének 30 %-a, azaz bruttó 320.040 Ft Mór Városi Önkormányzat 2024. évi költségvetésében a „011130 Önkormányzatok és önkormányzati hivatalok jogalkotó és általános igazgatási tevékenysége” kormányzati funkció „5533-722-13 Vis maior munkák 2024” kiadási előirányzaton rendelkezésre áll.

A Képviselő-testület felkéri a polgármestert a benyújtott pályázathoz szükséges-, a Magyar Államkincstár által kiadásra kerülő hiánypótlási felhívásban meghatározott dokumentumok aláírására és a meghatározott határidőre történő benyújtására.

Határidő: értelem szerint

Felelős: polgármester(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző